ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องห้ามใช้เครื่องมือทำการประมงบางชนิดในที่จับสัตว์น้ำบางส่วนของจังหวัดประจวบคีรีขันธ์เพชรบุรี สมุทรสงครามสมุทรสาคร กรุงเทพมหานคร สมุทรปราการ ฉะเชิงเทรา และชลบุรีในระยะเวลาที่กำหนดพ.ศ. ๒๕๖๐ โดยที่ข้อมูลทางวิชาการพบว่าบริเวณทะเลอ่าวไทยตอนในหรืออ่าวไทยรูปตัวก ในพื้นที่บางส่วนของจังหวัดประจวบคีรีขันธ์เพชรบุรี สมุทรสงคราม สมุทรสาคร กรุงเทพมหานคร สมุทรปราการ ฉะเชิงเทรา และชลบุรีเป็นบริเวณที่มีทรัพยากรสัตว์น้ำอุดมสมบูรณ์และเป็นแหล่งทำการประมงที่สำคัญซึ่งในช่วงระยะเวลาตั้งแต่เดือนมิถุนายนถึงเดือนสิงหาคมของทุกปีมีสัตว์น้ำขนาดก่อนเริ่มสืบพันธุ์อพยพเข้ามาอยู่อาศัยเป็นจำนวนมากมีการนำเครื่องมือทำการประมงที่มีประสิทธิภาพสูงไปใช้ทำการประมงในบริเวณพื้นที่ดังกล่าวและพบว่าสัตว์น้ำที่จับได้มีสัดส่วนของสัตว์น้ำขนาดก่อนเริ่มสืบพันธุ์สูงมาก ดังนั้นเพื่อเป็นการคุ้มครองสัตว์น้ำมิให้ถูกจับหรือถูกทำลายมากเกินสมควรและให้ราษฎรสามารถใช้ประโยชน์จากทรัพยากรสัตว์น้ำได้อย่างยั่งยืนจึงสมควรกำหนดห้ามใช้เครื่องมือทำการประมงบางชนิดในที่จับสัตว์น้ำบริเวณพื้นที่ดังกล่าวอาศัยอำนาจตามความในมาตรา ๗๑ (๑) แห่งพระราชกำหนดการประมงพ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ๑ห้ามผู้ใดใช้เครื่องมือทำการประมงดังต่อไปนี้ทำการประมงในที่จับสัตว์น้ำบางส่วนของจังหวัดประจวบคีรีขันธ์ เพชรบุรี สมุทรสงครามสมุทรสาคร กรุงเทพมหานคร สมุทรปราการ ฉะเชิงเทรา และชลบุรี(๑)เครื่องมืออวนล้อมจับที่ใช้ประกอบกับเรือกล(๒)เครื่องมืออวนลากที่ใช้ประกอบกับเรือกลยกเว้นเครื่องมืออวนลากแผ่นตะเฆ่ที่ใช้ประกอบกับเรือกลลำเดียวขนาดต่ำกว่ายี่สิบตันกรอสทำการประมงในเวลากลางคืน(เวลาระหว่างพระอาทิตย์ตกและพระอาทิตย์ขึ้น)(๓)เครื่องมืออวนครอบ อวนช้อนหรืออวนยกที่ใช้ประกอบกับเครื่องกำเนิดไฟฟ้าทำการประมงปลากะตัก(๔)เครื่องมืออวนติดตาที่ใช้ประกอบกับเรือกลทำการประมงด้วยวิธีล้อมติดปลาทูหรือด้วยวิธีอื่นใดที่คล้ายคลึงกัน(๕)เครื่องมืออวนติดตาจับปลาทุกชนิดที่ใช้ประกอบกับเรือกลทำการประมงยกเว้นการใช้เครื่องมืออวนติดตาจับปลาที่มีช่องตาอวนตั้งแต่ ๕ เซนติเมตรขึ้นไปความยาวอวนไม่เกิน ๒,๐๐๐ เมตร ที่ใช้ประกอบเรือกลที่มีขนาดต่ำกว่าสิบตันกรอสทำการประมงกำหนดระยะเวลาและพื้นที่ที่ห้ามทำการประมงตามวรรคหนึ่งให้เป็นไปตามรายละเอียดและแผนที่แนบท้ายประกาศดังนี้(๑)ระหว่างวันที่ ๑๕ มิถุนายน ถึง ๑๕ สิงหาคม ของทุกปีในที่จับสัตว์น้ำอ่าวไทยตอนในฝั่งตะวันตกบางส่วนของจังหวัดประจวบคีรีขันธ์เพชรบุรี สมุทรสงคราม และสมุทรสาครบริเวณที่กำหนดขอบเขตโดยเส้นตรงซึ่งเชื่อมจุดพิกัดจากจุดหมายเลข ๑ อำเภอหัวหินจังหวัดประจวบคีรีขันธ์ ถึงจุดหมายเลข ๓ อำเภอเมืองสมุทรสาคร จังหวัดสมุทรสาครดังนี้จุดหมายเลข๑ ละติจูด ๑๒ องศา ๓๖ ลิปดา ๐๐ ฟิลิปดาเหนือ ลองจิจูด ๙๙ องศา ๕๗ ลิปดา ๒๐ฟิลิปดาตะวันออกจุดหมายเลข ๒ ละติจูด ๑๒ องศา ๓๖ ลิปดา ๐๐ ฟิลิปดาเหนือลองจิจูด ๑๐๐ องศา๑๕ ลิปดา ๐๐ ฟิลิปดาตะวันออกจุดหมายเลข๓ ละติจูด ๑๓ องศา ๒๘ ลิปดา ๓๔.๒๕๗ ฟิลิปดาเหนือ ลองจิจูด ๑๐๐ องศา ๑๕ ลิปดา ๐๐ฟิลิปดาตะวันออก(๒)ระหว่างวันที่ ๑ สิงหาคม ถึง ๓๐ กันยายน ของทุกปี ในที่จับสัตว์น้ำอ่าวไทยตอนในด้านเหนือบางส่วนของจังหวัดสมุทรสาครกรุงเทพมหานคร สมุทรปราการ ฉะเชิงเทรา และชลบุรีบริเวณที่กำหนดขอบเขตโดยเส้นตรงซึ่งเชื่อมจุดพิกัดจากจุดหมายเลข ๓อำเภอเมืองสมุทรสาคร จังหวัดสมุทรสาคร ถึงจุดหมายเลข ๗ อำเภอศรีราชาจังหวัดชลบุรี ดังนี้จุดหมายเลข๓ ละติจูด ๑๓ องศา ๒๘ ลิปดา ๓๔.๒๕๗ ฟิลิปดาเหนือ ลองจิจูด ๑๐๐ องศา ๑๕ ลิปดา ๐๐ฟิลิปดาตะวันออกจุดหมายเลข ๔ ละติจูด ๑๓ องศา ๑๗ ลิปดา ๐๐ ฟิลิปดาเหนือลองจิจูด ๑๐๐ องศา ๑๕ ลิปดา ๐๐ ฟิลิปดาตะวันออกจุดหมายเลข ๕ ละติจูด ๑๓ องศา ๑๗ ลิปดา ๐๐ ฟิลิปดาเหนือลองจิจูด ๑๐๐ องศา ๔๕ ลิปดา ๐๐ ฟิลิปดาตะวันออกจุดหมายเลข ๖ ละติจูด ๑๓ องศา ๑๓ ลิปดา ๐๐ ฟิลิปดาเหนือลองจิจูด ๑๐๐ องศา ๔๕ ลิปดา ๐๐ ฟิลิปดาตะวันออกจุดหมายเลข ๗ ละติจูด ๑๓ องศา ๑๓ ลิปดา ๐๐ ฟิลิปดาเหนือลองจิจูด ๑๐๐ องศา ๕๖ ลิปดา ๑๐.๕๖๐ ฟิลิปดาตะวันออกข้อ๒[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๙มิถุนายน พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่แนบท้ายประกาศกระทรวงเกษตรและสหกรณ์เรื่องห้ามใช้เครื่องมือทำการประมงบางชนิดในที่จับสัตว์น้ำบางส่วนของจังหวัดประจวบคีรีขันธ์เพชรบุรี สมุทรสงคราม สมุทรสาคร กรุงเทพมหานคร สมุทรปราการ ฉะเชิงเทรา และชลบุรีในระยะเวลาที่กำหนด(ดูข้อมูลจากภาพกฎหมาย)ภวรรณตรี/จัดทำ๑๖ มิถุนายน๒๕๖๐พิมพ์มาดา/ตรวจ๑๑ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕๗ ง/หน้า ๑/๑๒ มิถุนายน ๒๕๖๐